b'\n_START_ARTICLE_\nPogodba\n_START_PARAGRAPH_\nPogodba je pravni\xc5\xa1ki izraz za sporazum med dvema ali ve\xc4\x8d strankami glede medsebojnih obveznosti. Obi\xc4\x8dajno so pogodbe narejene v pisni obliki, redkeje pa tudi le v ustni. _NEWLINE_Pogodba je pravni\xc5\xa1ki izraz za pisni ali ustni sporazum zaklju\xc4\x8den s soglasnim izra\xc5\xbeanjem volje dveh ali ve\xc4\x8d oseb oziroma pravnih subjektov. Velja z dnem podpisa pogodbenikov oz. drugim dogovorjenim terminom. Stranki morata imeti potrebne zmo\xc5\xbenosti za sklenitev pogodbe, pogodba pa ne sme biti nepomembna, nedolo\xc4\x8dena, nemogo\xc4\x8da ali nezakonita sklenjena v zmoti, prevari ali pod vplivom sile oziroma gro\xc5\xbenje. \xc4\x8ce je ponudba priskrbljena zakonito, lahko vsak ustni dogovor med dvema strankama osnuje zakonito pogodbo. Prakti\xc4\x8dna omejitev pa je, da imajo na splo\xc5\xa1no le stranke s pisnim dogovorom tudi materialne dokaze (pisno pogodbo), s katerimi lahko dokazujejo dejanske pogoje, izre\xc4\x8dene ali dolo\xc4\x8dene v \xc4\x8dasu izdelave pogodbe v primeru spora ali neizpolnjevanja pogodbenih \xc4\x8dlenov ene ali druge stranke._NEWLINE_Ve\xc4\x8dina pogodb v vsakodnevnem \xc5\xbeivljenju je lahko in tudi je ustvarjenih ustno, na primer nakup knjige ali sendvi\xc4\x8da. V\xc4\x8dasih so pisne pogodbe zahtevane s strani strank, ali pa so zakonito dolo\xc4\x8dene s strani dolo\xc4\x8denih pravosodnih organov za dolo\xc4\x8dene vrste dogovorov, na primer nakup hi\xc5\xa1e ali zemlji\xc5\xa1\xc4\x8da, licen\xc4\x8dna pogodba, pogodba o prodaji na obroke...itd. Ponudba z ene strani je zadnji predlog dolo\xc4\x8deni stranki z namero podpisa pogodbe, ki vsebuje vse bistvene elemente pogodbe.\xc4\x8ce pogodba zahteva dolo\xc4\x8deno formo potem mora biti tudi ponudba v tej obliki. Objektivno bistvene elemente pogodbe najdemo v zakonu in so opredeljeni za posamezne vrste pogodb.\n_START_SECTION_\nDvostranska in enostranska pogodba\n_START_PARAGRAPH_\nPogodbe so lahko dvostranske ali enostranske. _NEWLINE_Dvostranska pogodba je najbolj pogosta in ob omembi besede "pogodba" ve\xc4\x8dina ljudi pomisli na to obliko. Je pisni dogovor pri katerem vsaka pogodbena stranka drugi pogodbeni stranki nekaj obljubi, torej imamo na obeh straneh dol\xc5\xbenosti, pravice in finan\xc4\x8dne posledice. Na primer prodaja nepremi\xc4\x8dnine. Prodajalec nepremi\xc4\x8dnine se v pogodbi zave\xc5\xbee, da bo nepremi\xc4\x8dnino prepisal in predal kupcu, ki bo v zameno izpla\xc4\x8dal prodajalcu dolo\xc4\x8deno vsoto denarja._NEWLINE_Pri enostranski pogodbi se samo ena pogodbena stranka zave\xc5\xbee, da bo nekaj izpolnila. Ponudba je dana ve\xc4\x8d ljudem oziroma \xc5\xa1ir\xc5\xa1i javnosti s pomo\xc4\x8djo oglasov. V tem primeru pride do sprejetja ponudbe \xc5\xa1ele po izpolnitvi pogojev. \xc4\x8ce je pogoj dolo\xc4\x8den tako, da ga lahko izpolni samo ena pogodbena stranka, sta oba ponudnik in sprejemnik zavarovana, pogodbeno je ponudnik zavezan samo enemu sprejemniku, sprejemnik pa se zaveda, da \xc4\x8de izpolni pogoje, mu je ponudnik dol\xc5\xbean izpla\xc4\x8dati nagrado. V tem primeru ni potrebe po tem, da ponudniku sporo\xc4\x8dimo, da njegovo ponudbo sprejemamo. Sprejemnik izka\xc5\xbee svojo \xc5\xbeeljo po sprejetju pogodbe z izpolnitvijo pogojev. Ponudnik je tisti, ki se odlo\xc4\x8di ali bo pogodba enostranska ali dvostranska. Primer take pogodbe: oseba A se zave\xc5\xbee, da bo osebi B izpla\xc4\x8dala dolo\xc4\x8deno vsoto denarja, \xc4\x8de oseba B najde izgubljenega hi\xc5\xa1nega ljubljen\xc4\x8dka. V tem primeru oseba B ni dol\xc5\xbena iskati izgubljenega hi\xc5\xa1nega ljubljen\xc4\x8dka, vendar \xc4\x8de ga najde, pa je oseba A dol\xc5\xbena izpla\xc4\x8dati obljubljeno nagrado._NEWLINE_V tem primeru je najdba hi\xc5\xa1nega ljubljen\xc4\x8dka pogoj, ki ga je treba izpolniti, preden je oseba A obligirana k pla\xc4\x8dilu. Pogodba sicer ni pravno zavezujo\xc4\x8da, saj dokler hi\xc5\xa1ni ljubljen\xc4\x8dek ni najden, pogodba ne obstaja. Dokler hi\xc5\xa1ni ljubljen\xc4\x8dek ni najden, oseba B ni sprejela pogodbe, vsaka pogodba pa mora vsebovati ponudbo, sprejetje ponudbe in dolo\xc4\x8deno vrednost, ki je obljubljena v zameno za neko dejanje. Zato se v pravu uporablja v teh primerih termin pogojni precedens in dolo\xc4\x8duje pogoje, ki morajo biti izpolnjeni, da se pogodba realizira. \xc4\x8ce bi na primer oseba B obljubila, da bo na\xc5\xa1la izgubljenega ljubljen\xc4\x8dka, oseba A pa bi obljubila, da bo pla\xc4\x8dala, ko bo ljubljen\xc4\x8dek najden, imamo ponudbo in sprejetje ponudbe. V teh primerih je pogojni precedens dodan dvostranski pogodbi. _NEWLINE_Pogojni precedens je lahko dodan tud enostranskim pogodbam. V tem primeru bi morala oseba A dodati \xc5\xa1e dodaten pogoj, da bo izpla\xc4\x8dala nagrado, \xc4\x8deprav oseba B najde hi\xc5\xa1nega ljubljen\xc4\x8dka. Na primer, oseba A bo izpla\xc4\x8dala nagrado tistemu, ki najde psa in po tem ko bo konec sveta. V tem primeru bi bila oseba B, ki bi na\xc5\xa1la psa upravi\xc4\x8dena do izpla\xc4\x8dila nagrade \xc5\xa1ele ko bo konec sveta, \xc4\x8deprav sta \xc5\xbee v pogodbi, saj je oseba A dala ponudbo, ki jo je oseba B sprejela.'